### Beslutningstema

I denne sag besluttes om Tønder Kommunes psykiatriplan for 2021 - 2024 skal videreføres til og med 2026, idet Regionsrådet i Region Syddanmark har besluttet at forlænge Psykiatriplan 2020 til 2024.

### Historik

Tønder Kommunes Psykiatriplan 2021 - 2024 blev godkendt i Kommunalbestyrelsen den 22. december 2021.

I forbindelse med godkendelsen blev det besluttet, at alle stående fagudvalg udvælger konkrete indsatser til at indgå i en samlet handleplan til at realisere Psykiatriplan 2021 til 2024.

Psykiatriplanen er den samlede og overordnede plan for den fremtidige retning og prioritering i Tønder Kommune, for indsatser til borgere med psykisk sygdom og sårbarhed.

### Sagsfremstilling

Regeringen og Folketing har med 10 årsplanen for psykiatrien igangsat en lang række nye tiltag, der skal løfte psykiatrien i både kommuner og regioner. Aftalen om 10 års planen sætter rammen for den politiske forpligtelse til at udvikle det samlede psykiatriområde og indsatsen for bedring af den mentale sundhed, forebyggelse, tidlig indsats for såvel behandlings- som socialpsykiatrien. Ud over 10 års planen er der i den nyligt indgåede Sundhedsaftale søsat en række initiativer for at styrke samarbejdet om psykiatrien, ligesom Region Syddanmark er i gang med en konsolidering af børne- og ungdomspsykiatrien og implementeringen af en robusthedsplan for psykiatrien i regionen. Derudover er der anbefalinger fra den nuværende psykiatriplan 2020 - 2024, der fortsat skal gennemføres af kommuner og region i fællesskab.

Regionsrådet i Region Syddanmark har på mødet den 24. juni 2024 besluttet, at forlænge Psykiatriplan 2020 til 2024 til og med 2025, set i lyset af den uafklarede proces med 10 årsplanen og for at få mest muligt med i psykiatriplanen. Den nye psykiatriplan 2026 - 2030 vil dermed udløbe samme år som 10 årsplanen på nationalt niveau.

Det vil være mest hensigtsmæssigt at Tønder Kommunes psykiatriplan forlænges til og med 2026, som følge af 10 årsplanen, såvel som med henblik på, at skabe sammenhæng til Regionens psykiatriplan.

### Indstilling Direktøren for Børn, Unge og Social indstiller,

|  |  |
| --- | --- |
| at | det godkendes at psykiatriplanen 2021-2024 videreføres til og med 2026, og |
| at | indstillingen videresendes til Kommunalbestyrelsen, og |
| at | Handicaprådet orienteres. |

Beslutning fra Socialudvalget, 3. december 2024, pkt. 5:

Indstillingen godkendt.

### Beslutning

Indstillingen godkendt.

Frederik Jakobsen deltog ikke i mødet.